སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་ཐོག་མཐའ་བར་གསུམ་དུ་སྒྱུར་བཅོས་སྒོ་དབྱེའི་གཡུལ་ས་མདུན་མ་ཐུགས་ལ་བཅངས་ཡོད།ཀོང་ཏུང་གི་འཕེལ་རྒྱས་འགག་རྩའི་དུས་སུ་སླེབས་ཡོད་པས་ངེས་པར་དུ་རིག་པ་རྩེ་གཅིག་ཏུ་སྒྲིམ་པ་དང་སྒྱུར་བཅོས་སྒོ་དབྱེའི་འགག་རྩའི་བྱེད་ཐབས་ཁག་ཡག་པོ་སྤྱད་དེ་གནད་དོན་ཕྱོགས་སྟོན་དུ་འཛིན་རྒྱུ་མཐའ་འཁྱོངས་དང་རྒྱལ་ཁ་ཐོབ་ངེས་ཀྱི་ཡིད་ཆེས་བརྟན་པོའི་ཐོག་ནས་སྟོབས་ཤུགས་གཅིག་སྒྲིལ་དང་།སྙིང་སྟོབས་རབ་འཕེལ།བློ་སྟོབས་རྒྱས་པ།ངར་ཤུགས་ལྡན་པ་བཅས་ཀྱི་སྒོ་ནས་དཔའ་བོའི་གྲོང་ཁྱེར་གྱི་ཉམས་འགྱུར་མངོན་པ་བྱེད་དགོས།སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་མཛུབ་སྟོན་གལ་ཆེན་གྱི་དགོངས་དོན་སློབ་སྦྱོང་དང་།དྲིལ་བསྒྲགས།ལག་བསྟར་བཅས་བྱ་རྒྱུ་དེ་སྒུལ་ཤུགས་སུ་བྱས་ཏེ་ཀོང་ཏུང་དང་།ཤང་ཀང་།ཨའོ་མོན་བཅས་ཀྱི་མཚོ་ཁུག་ཁུལ་ཆེ་མོ་སྐྲུན་པའི་གོ་སྐབས་དམ་འཛིན་དང་འདེགས་སྐྱོར་གྱི་སྣེ་ཁྲིད་ནུས་པ་སྔར་བས་ཆེ་རུ་བཏང་ནས་རྒྱལ་ཁབ་ཀྱི་ལྟེ་བའི་གྲོང་ཁྱེར་འཛུགས་སྐྲུན་ཕྱོགས་ཡོངས་ནས་ཆུ་ཚད་གསར་པར་སླེབས་རྒྱུར་སྐུལ་འདེད་ཏན་ཏིག་གཏོང་རྒྱུ་ཡིན་ཞེས་ཀོང་ཏུང་ཞིང་ཨུད་ཀྱི་རྒྱུན་ཨུ་ཀོང་ཀྲོའུ་གྲོང་ཨུད་ཀྱི་ཧྲུའུ་ཅི་ཀྲང་ཧྲའོ་ཕུའུ་ཡིས་བཤད།